CELEX: 32011R0664
Language: hu
Date: 2011-07-11 00:00:00
Title: A Bizottság 664/2011/EU rendelete ( 2011. július 11. ) a hulladékszállításról szóló 1013/2006/EK európai parlamenti és tanácsi rendelet IIIA. mellékletének egyes hulladékkeverékek felvétele céljából történő módosításáról  EGT-vonatkozású szöveg

12.7.2011   
            
            
               HU
            
            
               Az Európai Unió Hivatalos Lapja
            
            
               L 182/2
            
         A BIZOTTSÁG 664/2011/EU RENDELETE
   (2011. július 11.)
   a hulladékszállításról szóló 1013/2006/EK európai parlamenti és tanácsi rendelet IIIA. mellékletének egyes hulladékkeverékek felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hulladékszállításról szóló, 2006. június 14-i 1013/2006/EK európai parlamenti és tanácsi rendeletre (1) és különösen annak 58. cikke (1) bekezdésének c) pontjára,
   mivel:
   
               (1)
            
            
               Finnország kérelmet nyújtott be a Bizottsághoz a B3040 és a B3080 bázeli kód alá besorolt hulladékok keverékeinek az 1013/2006/EK rendelet IIIA. mellékletébe való felvétele céljából.
            
         
               (2)
            
            
               Az Egyesült Királyság kérelmet nyújtott be a Bizottsághoz a B3020 bázeli kód alá besorolt hulladékok keverékeinek az 1013/2006/EK rendelet IIIA. mellékletébe való felvétele céljából.
            
         
               (3)
            
            
               Belgium, a Cseh Köztársaság, Dánia, Németország, Olaszország, Luxemburg, Hollandia, Ausztria, Lengyelország, Portugália, Románia, Szlovénia, Finnország és Svédország észrevételeket nyújtott be a Bizottsághoz a B1010, B2010, B2030, B3010, B3020, B3030, B3040 és B3050 bázeli kódok különböző francia bekezdései és francia albekezdései alá tartozó hulladékok keverékeinek az 1013/2006/EK rendelet IIIA. mellékletébe való felvétele elfogadhatóságával kapcsolatban. Az említett észrevételeket figyelembe véve a Bizottság az 1013/2006/EK rendelet IIIA. mellékletébe való felvétel céljából a hulladékkeverékekről egy ugyanazon bázeli kóddal jelölt besorolás szerinti listát állított össze.
            
         
               (4)
            
            
               A Bizottság megvizsgálta Finnország és az Egyesült Királyság kérelmét, valamint a tagállamok észrevételeit, és e vizsgálat alapján listát állított össze az egyes bázeli kódok alá besorolt hulladékok keverékeiről az 1013/2006/EK rendelet IIIA. mellékletébe való felvétel céljából.
            
         
               (5)
            
            
               Fontos annak tisztázása, hogy mely eljárások alkalmazandók az ugyanazon bázeli kód alá besorolt hulladékok keverékeinek szállítmányaira. Annak megengedése érdekében, hogy a szóban forgó hulladékkeverékek némelyikét olyan országokba lehessen exportálni, amelyekre a hulladékok hasznosítási célú, határokat átlépő szállításának felügyeletéről szóló C(92) 39 végleges határozatot felülvizsgáló C(2001) 107 végleges OECD tanácsi határozat (OECD-határozat) nem alkalmazandó, az 1013/2006/EK rendelet 18. cikkében említett általános tájékoztatási követelmények betartásával az érintett országok számára átmeneti időszakot szükséges biztosítani ahhoz, hogy tájékoztatni tudják a Bizottságot arról, hogy az adott hulladékkeverék kivihető-e abba az országba, és hogy azt milyen eljárással ellenőrzik, amennyiben létezik ilyen ellenőrzés.
            
         
               (6)
            
            
               Az 1013/2006/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a 2008/98/EK európai parlamenti és tanácsi irányelv (2) 39. cikke alapján létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1013/2006/EK rendelet IIIA. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Az OECD-határozat hatálya alá nem tartozó országokba történő kivitel esetében azonban az 1013/2006/EK rendelet e rendelettel módosított III A. mellékletének 3. pontja alkalmazandó 2012. augusztus 1-jétől.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 190., 2006.7.12., 1. o.
   
      (2)  HL L 312., 2008.11.22., 3. o.
   
      MELLÉKLET
      Az 1013/2006/EK rendelet IIIA. melléklete a következőképpen módosul:
      
                  1.
               
               
                  A 2. pont helyébe a következő szöveg lép:
                  
                              „2.
                           
                           
                              E melléklet az alábbiakban felsorolt hulladékkeverékekre vonatkozik:
                              
                                          a)
                                       
                                       
                                          a B1010 és a B1050 bázeli kód alá besorolt hulladékok keverékei;
                                       
                                    
                                          b)
                                       
                                       
                                          a B1010 és a B1070 bázeli kód alá besorolt hulladékok keverékei;
                                       
                                    
                                          c)
                                       
                                       
                                          a B3040 és a B3080 bázeli kód alá besorolt hulladékok keverékei;
                                       
                                    
                                          d)
                                       
                                       
                                          a GB040 (OECD) kód és a B1100 bázeli kód alá besorolt hulladékok keverékei a következőkre korlátozva: keménycink-tartalmú maradványok; cinktartalmú salakok, fölözékek; alumíniumfölözék (vagy salakhártya), kivéve a sósalakot; réz kohósításából származó tűzálló bélés hulladékok, beleértve a tégelyeket;
                                       
                                    
                                          e)
                                       
                                       
                                          a GB040 (OECD) kód és a B1070 bázeli kód alá tartozó hulladékokból, valamint a B1100 bázeli kód alá besorolt hulladékok közül a réz kohósításából származó tűzálló bélés hulladékaiból és tégelyeiből álló keverékek.
                                       
                                    A d) és az e) pontban említett tételek nem alkalmazandóak az OECD-határozat hatálya alá nem tartozó országokba történő kivitelre.”
                           
                        
            
                  2.
               
               
                  A szöveg az alábbi 3. ponttal egészül ki:
                  
                              „3.
                           
                           
                              E melléklet az ugyanazon kód különböző francia bekezdései és francia albekezdései alá tartozó hulladékoknak az alábbiakban felsorolt keverékeire vonatkozik:
                              
                                          a)
                                       
                                       
                                          a B1010 bázeli kód alá besorolt hulladékok keverékei;
                                       
                                    
                                          b)
                                       
                                       
                                          a B2010 bázeli kód alá besorolt hulladékok keverékei;
                                       
                                    
                                          c)
                                       
                                       
                                          a B2030 bázeli kód alá besorolt hulladékok keverékei;
                                       
                                    
                                          d)
                                       
                                       
                                          a B3010 bázeli kód alá besorolt, a Műanyag hulladék nem halogénezett polimer és kopolimer anyagokból francia bekezdés alá tartozó hulladékok keverékei;
                                       
                                    
                                          e)
                                       
                                       
                                          a B3010 bázeli kód alá besorolt, a Térhálósított hulladék műgyanták vagy polikondenzációs termékek francia bekezdés alá tartozó hulladékok keverékei;
                                       
                                    
                                          f)
                                       
                                       
                                          a B3010 bázeli kód alá besorolt, a Perfluor-alkoxi-alkán francia albekezdés alá tartozó hulladékok keverékei;
                                       
                                    
                                          g)
                                       
                                       
                                          a B3020 bázeli kód alá besorolt hulladékok keverékei a következőkre korlátozva: fehérítetlen papír vagy kartonpapír, illetve hullámpapír vagy hullámkartonpapír hulladék, más olyan papír- vagy kartonpapír hulladék, amelyet főként fehérített, tömegében nem színezett papírpépből állítottak elő, olyan papír- vagy kartonpapír hulladék, amelyet főként mechanikusan készített papírpépből (pl. újságokból, folyóiratokból és más nyomtatványokból) állítottak elő;
                                       
                                    
                                          h)
                                       
                                       
                                          a B3030 bázeli kód alá besorolt hulladékok keverékei;
                                       
                                    
                                          i)
                                       
                                       
                                          a B3040 bázeli kód alá besorolt hulladékok keverékei;
                                       
                                    
                                          j)
                                       
                                       
                                          a B3050 bázeli kód alá besorolt hulladékok keverékei.”